ചൈനയില് പ്രളയത്തിന് പിന്നാലെ കോവിഡ് വ്യാപനം രൂക്ഷമാകുന്നു : വിമാനത്താവളങ്ങള് അടച്ചു ബെയ്ജിംഗ് : ചൈനയില് മഹാപ്രളയത്തിന് പിന്നാലെ കോവിഡ് വ്യാപനം വീണ്ടും രൂക്ഷമാകുന്നു. കൊറോണയുടെ ഡെല്റ്റ വകഭേദമാണ് അതിവേഗം വ്യാപിക്കുന്നത് എന്നാണ് കണ്ടെത്തല്. ഇതിന്റെ അടിസ്ഥാനത്തില് ജനങ്ങള്ക്ക് ജാഗ്രതാ നിര്ദ്ദേശം നല്കിയിട്ടുണ്ട്. ചൈനയിലെ തിരക്കേറിയ നഗരങ്ങളിലൊന്നായ നാന്ജിംഗിലാണ് വൈറസ് വ്യാപനം രൂക്ഷമാകുന്നത്. ജൂലൈ 20 വരെ നഗരത്തില് മാത്രം 200 കേസുകളാണ് റിപ്പോര്ട്ട് ചെയ്തിരിക്കുന്നത്. വേഗത്തില് രോഗവ്യാപനം കണ്ടെത്തുന്നതിനായി കൂട്ട പരിശോധനയും നടത്തിവരുന്നുണ്ട്. കര്ശനമായി മാസ്കുകള് ധരിക്കണമെന്നും, ആളുകളുമായി ഇടപഴകുമ്ബോള് സമൂഹിക അകലം പാലിക്കണമെന്നും നിര്ദ്ദേശം നല്കിയിട്ടുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നാന്ജിംഗിലെ വിമാനത്താവളം വഴി യാത്ര ചെയ്തവരിലാണ് രോഗവ്യാപനം കൂടുതലായുള്ളത്. ഇതിന്റെ പശ്ചാത്തലത്തില് ആഗസ്റ്റ് 11 വരെ വിമാനത്താവളത്തിന്റെ പ്രവര്ത്തനം നിര്ത്തിവെച്ചു. അതേസമയം വിമാനത്തിലെ ശുചീകരണ തൊഴിലാളികളാണ് രോഗവ്യാപനത്തിന് കാരണമെന്ന തരത്തില് റിപ്പോര്ട്ടുകള് പ്രചരിക്കുന്നുണ്ട്.